CELEX: 32011D0777
Language: bg
Date: 2011-11-28 00:00:00
Title: 2011/777/ЕС, Евратом: Решение за изпълнение на Комисията от 28 ноември 2011 година за разрешаване на Румъния да използва някои приблизителни разчети за изчислението на базата за собствените ресурси от ДДС (нотифицирано под номер C(2011) 8627)

30.11.2011   
            
            
               BG
            
            
               Официален вестник на Европейския съюз
            
            
               L 317/36
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 28 ноември 2011 година
   за разрешаване на Румъния да използва някои приблизителни разчети за изчислението на базата за собствените ресурси от ДДС
   (нотифицирано под номер C(2011) 8627)
   (само текстът на румънски език е автентичен)
   (2011/777/ЕС, Евратом)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Договора за създаване на Европейската общност за атомна енергия,
   като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 13, параграф 3 от него,
   след консултации с Консултативния комитет по собствените ресурси,
   като има предвид, че:
   
               (1)
            
            
               В съответствие с член 390б от Директива 2006/112/ЕО на Съвета от 28 ноември 2006 г. относно общата система на данъка върху добавената стойност (2), изменена с Директива 2009/162/ЕС (3), Румъния може да продължи да освобождава от данък международния превоз на пътници според посоченото в част Б, точка 10 от приложение X към посочената директива. Тези транзакции трябва да бъдат отчетени при определянето на базата за собствените ресурси от ДДС.
            
         
               (2)
            
            
               Румъния поиска от Комисията разрешение да използва някои приблизителни разчети за изчислението на базата за собствените ресурси от ДДС, тъй като не може да извърши точно изчисление на базата за собствените ресурси от ДДС за транзакциите, посочени в част Б, точка 10 от приложение Х към Директива 2006/112/ЕО. Това изчисление е възможно да доведе до неоправдана административна тежест във връзка с ефекта от тези транзакции върху общата база за собствените ресурси от ДДС на Румъния. Румъния може да извърши изчисление, като използва приблизителни разчети за тази категория транзакции. Следователно на Румъния следва да се разреши да изчисли базата за собствените ресурси от ДДС, като използва приблизителни разчети, в съответствие с член 6, параграф 3, второ тире от Регламент (ЕИО, Евратом) № 1553/89.
            
         
               (3)
            
            
               От съображения за прозрачност и правна сигурност е подходящо прилагането на разрешението да е ограничено във времето,
            
         ПРИЕ НАСТОЯЩОТО РЕШЕНИЕ:
   Член 1
   За целите на изчисляването на базата за собствените ресурси от ДДС от 1 януари 2011 г. на Румъния се разрешава да използва приблизителни разчети по отношение на следната категория транзакции, посочени в част Б от приложение Х към Директива 2006/112/ЕО:
   превоз на пътници (точка 10).
   Член 2
   Настоящото решение се прилага от 1 януари 2011 г. до 31 декември 2015 г.
   Член 3
   Настоящото решение е адресирано до Румъния.
   
      Съставено в Брюксел на 28 ноември 2011 година.
      
         
            За Комисията
         
         Janusz LEWANDOWSKI
         
            Член на Комисията
         
      
   
   
      (1)  ОВ L 155, 7.6.1989 г., стр. 9.
   
      (2)  ОВ L 347, 11.12.2006 г., стр. 1.
   
      (3)  ОВ L 10, 15.1.2010 г., стр. 14.